# DECLARAȚIE DE ASUMARE A RESPONSABILITĂȚII CONTRACTUALE

Subsemnatul/a, ……………………………………, de la Facultatea de ………………………în calitate de candidat pentru o mobilitate Erasmus+ (predare/staff training), declar prin prezenta că îmi asum întreaga răspundere pentru respectarea tuturor obligațiilor contractuale și condițiilor stipulate în contractul de mobilitate. Mă oblig să respect, în mod strict și fără excepții, următoarele:  
  
1. **Notificarea imediată în caz de imposibilitate de participare**:

În cazul în care, după acceptarea formală de către instituția parteneră, nu mai pot participa la mobilitate din diferite motive, mă angajez să notific în scris coordonatorii Erasmus+ din cadrul facultății sau Biroul Erasmus, în maxim 48 ore lucrătoare.   
  
2. **Respectarea perioadei de mobilitate**:

Îmi asum responsabilitatea de a respecta cu strictețe durata stabilită a mobilității, fără a mă întoarce mai devreme sau mai târziu decât perioada convenită contractual, cu excepția unor situații de forță majoră documentate corespunzător și comunicate în scris coordonatorilor Erasmus+.

3. **Participarea completă și conformă la activitățile mobilității**:

Mă oblig să particip integral și activ la toate activitățile stabilite de universitatea parteneră și menționate în acordul de mobilitate.

4. **Predarea rapoartelor și documentației justificative**:

Mă angajez să furnizez, în termenul stabilit și în conformitate cu procedurile instituționale, toate rapoartele (inclusiv cel generat de European Solidarity Corps si livrat pe emailul instituţional) și documentele justificative necesare finalizării și validării mobilității.

5. Iau la cunoștință că o mobilitate Erasmus de predare sau staff training este între 2 - 5 zile pentru UE și 2 zile de călătorie, iar pentru țări partenere programului 5 zile de activitate și 2-4 zile de călătorie, cu finanţare pentru maxim 7 zile calendaristice. Pentru mobilităţile realizate cu auto personal unde se solicită subzistenţă de călătorie, bonurile de carburant cu alimentare în apropierea frontierei de stat (RO/HU/RS/BG/MD/UA) devin obligatorii în vederea validării zilelor de subzistenţă de călătorie.

6. Iau la cunoștință că destinația și ruta de deplasare vor fi conform Dispoziției Rectorului. Orice întrerupere nejustificată și/sau cu o altă destinație (decât cea aprobată în Dispoziția Rectorului) va fi analizată la realizarea decontului.

7. Iau la cunoștință că voi solicita la universitatea parteneră o invitație corespenzătoare tipului de mobilitate selectat și nu voi solicita pentru mobilitățile Erasmus mai mult de 5 zile de activitate.

Declar că sunt pe deplin conștient/ă de consecințele nerespectării oricăreia dintre obligațiile asumate prin prezenta declarație. Orice abatere va atrage răspunderea mea personală, inclusiv obligația de a restitui fondurile primite în vederea realizării mobilităţii, precum și pierderea dreptului de a mai participa la mobilități Erasmus+ pentru următorii doi ani academici.  
  
Data:\_\_\_\_\_\_\_\_\_\_\_\_\_\_\_\_\_\_\_ Semnătura:\_\_\_\_\_\_\_\_\_\_\_\_\_\_\_\_\_\_\_\_